gimmy256/lumasaba_dialects huggingface dataset:
Lunaku ludweena nga baaba waawe olele kuufa alanga umukulu.
Alanga yaleka kubawo umuutu kuupida kutusako umugyeeke.
Alaanga nga ali kugana amugabile zikabi zizagamayo.
Maayi iyeye abakuupi amanya kyeesi baaba alikugana.
Lwekuuba aganisa umusiya umugyeekye, akalawo kukyuusamo.
Adimia waangu alaanga umusiya umuduwa amubolela.
Amubolela ati aza ibowe mooya afaane nga yaya weewe.
Mbooti umusiya umukulu yaba aliko mooya magali kumikono.
Baaba waawe mbeele nayeye aakadiwa naabi.
Baaba waawe mbeele kabona bulayi da nenga awulila.
Katano mbele abawula nigamagono gaawe ni gamakono gaawe.
Mulundi guno nga heesi ateeba kyekuudya maayi aanguwisa.
Maayi weewe amuletela kaadyo kalayi ayilile baaba waawe.
Baaba nayeye aganila biidyo bulayi abidya byoosi.
Umusiya umugyeekye eza mukyifo kyomukulu weewe.
Baaba weewe aateeba nga neyeye amalomela at neyeye.
Aloma ati ligono lifana nga lyomusiya umugyeekkye.
Nakyityo ailosela mumni agaba zikabi kumusiya umugyeekye.
Umusiya umukulu heesi aaba kaamanyako kyikyaza mumoni da.
Umusiya umugyeekye nga heesi aakola atyo eluka.
Aamanya ati kyeesi akolele kyakalasile yaaya weewe.
Yaaya umukulu aaza kudabula aaza wo baaba weewe kuteeba.
Baaba weewe amubolela ati zikabi zeewe agabile kaale.
Amulomela ati agabiile umugyeekye nga ambasile ati neyeye.
Amala imbuga ingali nga alikwigonzelela baaba waawe.
Yaba alikumuloomba kumugabila iyeye ikabi gyiindi.
Baba weewe amulomela ati abelemo nandwela busa.
Ilosela kulila masiga paka heesi olesa imbuga aluwa.
Aamuheenza mukyaalo kyoosi nga kali kumuduya da.
Umusiya umugyeekye adima aza mukyaalo kyiindi.
Nga heesi abezaga mukyaalo kyo afunayo umugyelema.
Baaba weewe umumasaala yaba umuseeza webukodyo.
Nenga lunaku lwadabule kumuwa umukaana yo, bakyusamo.
Iyeye engyila ananika kugona ninaye hakali kumusilako.
Abona mumoni mweewe nga kemufana nga mweesi aasubila da.
Amanya ati bamuletele umuutu guundi mukyifo kyomulala.
Aza wobaaba weewe umusoni amuteeba lwakyiina akola atyo.
Baaba yo aamulomela ati umugyekye kaanyoowa umukulu da.
Iwaawe yaba banyoowa kugaba umukulu niyo bisako umugyeke.
Nakyityo amulomela ati anamuwa weesi agana nga asasuule.
Amulomela ati ataambe myaaka gyiindi musanvu niyono.
Baaba yo afugyilisa kuutamba myaaka gyiindi musaanvu.
Ataamba myaaka gyiindi musaanvu baamuwa umukaana yo.
Nga heesi bamuwa umukaana yo asanyuka naabi akola imbaga.
Akola imbaga gyiindi kuminyako yeesi akola ludani lwo.
Umugyelema umugyibole naye aaba mudweena kubabawo.
Yaba umukasi uli buli mwaaka ahesa asaala umwaana.
Aasaalizaga baana nga umukasi umugyekye kasaala da.
Nenga yaba umusakulu waawe aminya kugana iyeye.
Yaba agana naabi umukasi umugyeekye kuminya umukulu.
Kwabezagako numusakulu mudweena yaba ulinda inyanaga.
Yaba nga wamulomele kweeza saawa zibili, eza yonyene.
Yaba nga agayale eza nga yatamileyo zidakika asatu.
Kuliinda inyanga kyikuletela kunyalisa kukola biitu bigali.
Uba ni lugoosi lwekuuba kopapa da bakakudundubika.
Nga walindile bulayi inyanga baatu bakulanga kubayedako.
Umukama woowo naye anyala anyiiga akuwoona kumulimo.
Nga uli umugayafu uletela biidyo kulala nga udeeka.
Bugayafu buleeta bukyaafu hango lwekuleka kulinda inganga.
Nga wabeele umugayafu kyiba kyihandalafu kuminya.
Baatu babaminya batela kutambisa inyanga yaawe bulayi.
Bugayafu bukuletela kufilwa zikabi zekukula kumulimo.
Umusakulu yo akubolela biitu bigali bibihamba kuunyanga.
Akulomela ati nga walindile inyanga uweesa baakyo  lugoosi.
Nga ali kudeeka biidyo, biyiila munyaanga lwaawa.
Nga wawunizagile kunanika, iwewe niyo uhamba kyinyoowa.
Mugaso gwekuliinda inyanga kegwagama da mukyaalo.
Baletela bakama kubinyumilizamo lwekuliinda inyanga.
Inyanga nga yakukasile kulinda, bulikyiitu kyikukaasa.
Kukyaalo ku bulikyiitu kyigyendela kunyaanga.
Kagyila ubona baatu bagula zisaawa bazigwaata kumikono.
Nga bazigwatile kumikono kyibanguwila kuliinda inyanga.
Baatu baandi kyeesi bakola niyo kugula zisimu zemukono.
Zisimu nazo kubako isaawa nyala yabayeeda kumanya inyanga.
Zisimu nazo ziliko mugaso gwegamaani mukyaaalo kyino.
Zisimu ziyeeda baatu boosi kuhambana imbuga yoosi.
Umuutu akaba kyibala naabi, akuba busa isimu.
Zisimu nazo ziyeeda baatu kwaganisana mapeesa.
Zindi unyala waganika ni babaatu babaali ibugwanyanga.
Aakubizaga izimu kwaama ibulaaya yandabulizagako.
Inyaanga ili yabutaawa mukyaalo kyaawe ibulaaya.
Inyaanga yaawe yawukana kuyeefe milundi migali.
Iweefe nga bwilabuule, iwaawe buba buli kuukya.
Iweefe ings bwakyeele, iwaawe buba buli kwilabula.
Iwaawe ibayo imuga yebunyifu bugali kuminya bweefe.
Bagwaata naabi zingaato zisito lwebunyifu bwo.
Baana nabo kebabafugilisa kutula hanze da lwebunyifu.
Bagula biidyo binyala kubamalisako imbuga yebunyifu.
Masomelo nago kegaba migule da lwenyanga ye bunyifu.
Bisaawe byegumupiila nabyo kebabitambisa da lwebunyifu.
Bunyifu bwo nga bwezele bunyala bwabimba kyisaawe kyoosi.
Bunyifu bwo nabwo bukosa byaayo lwekuuba bilwaala.
Balala baba busa kuzisimu zaawe nga bali kuganika.
Mwaaka gwepalu nga gwadabule gutabula naabi basoleli.
Bagyeenda lunaku lwoosi nga bali kuyooda bakyaawe.
Bagyeenda kyaalo kyoosi nga bali kuyooda bakaana.
Baba bamanyikana lwe gumulimo gwaawe gweesi bakola.
Baatu bo boosi babapangisa busa kuuza kukuba mweenya.
Nga wabapangisile iwewe niyo ubadiisa biidyo.
Ubagulila biidyo wabadekela niyono bakukubila kadodi.
Bakasi baandi nga baziile kukyine mweenya kabagobola da.
Balala baza bagonayo baleka baatu ingo nga biyembelele.
Baseza baandi baaza ni gumweenya nabo baleka kugobola da.
Ibayo inyanga yeesi mweenya gwakadodi gutafuwa.
Buli muutu ugubamo aba agyesemuule yesizana.
Bafaana isaambo gyiindi ikali yezindaala nga wababoone.
Balala nga wabaduyile bali kukyina bakola nga bakakubone da.
Mweenya guba gwabaninile kubwongo nga kebamanya da.
Basiya baandi baza mukadodi kubona bakana nga heesi bakyina.
Bakaana baandi bakyina nga basisika busa kyibuno kyaawe.
Baniginisa busa kyibuno niyo baatu bababone nga heesi baamanya.
Baatu babakuba zingoma nga bazikubile, baatu babusana.
Mooyo gugugyeenda ni kadodi gumoyanisa baatu bagali.
Kyekabi indayi umusakulu weewe agobola kwaama kumulimo.
Umusakulu weewe adingana naabi nga aduyile kaliwo da.
Bawanzuula niyo babamumanyisa kyikyibeelewo.
Alondako baati azile kuyooda umukasi weewe akasikana.
Keli iti kaamuduya da nenga aduya umukasi alihagati mumweenya.
Yaba umukasi weene ameele nakumeela nga kawulila da.
Kyaza kuduyikana bati umukasi yo mbeele alimo mizimu.
Mizimu gyakadodi mbeele gyimudambisizaga lwaawa.
Katano nga heesi awulilako mweenya mooyo gwaza busa.
Ananika kuwulila nga ali kugana kuuza akyine mweenya.
Mooyo kegwawola da paka heesi aaza akyina mweenya.
Yaba nga azile kukyina mweenya, gunyoowa kumuwako.
Nga mweenya gwamuweleko niyo ahaambe inzila agobole.
Yaba lulala umweene agobola nga abuzile nga litaaka.
Imbuga gyiindi yaba umweene ahabiwa mangaanyu atamayo.
Umuseeza yo naye kyaduyikana nga aamwamisa mukadodi.
Aza mukadodi niyono mweesi baduyana n'umukaana yo.
Bayilanila mukadodi baaza bananika kumenyezaga hadweena.
Kulome kuti kadodi niyono uwabadubasa lunaku ludweena.
Myaaka gyitolola nga gyitaano nga kaaza naabi mumweenya da.
Nenga myaaaka gyenyuma gyo gyoosi yaba aayikalilika busa.
Isambo yeesi afuna bulesi bwebabaana yaba kagyenda da.
Lunaku ludweena lweene lweesi azako, kyamuhambilayo.
Baatu baandi babamubonako baloma bati akola bweenzi.
Umuseeza mudweena atulayo aloma ati aagona ninaye.
Kale katano biitu nga byo ubiganika utyeena mubaatu.
Kekyigana mweenya gwakadodi bagugyendelamo da.
Biitu byebuwangwa byeefe lulala bifuniaga ziingo.
Aaza busa nga uli kuuza kubonako busa ahambikanilayo.
Zingoma zaawe yaba nazo bali kuzikuba ni gamaani.
Umusakulu weewe nga heesi awulila makuwa go asila.
Yabayo baatu babamumanyisa bibeele kumukasi weewe.
Iyeye asila ikala kukabalaza amuliinda agobole.
Yaba kali kuganikako kyiitu kyoosi da kutusako kulila.
Eza bulayi agwa mubigyele byomusakulu weewe alila.
Alila naabi masiga paka buli muutu amanya kyibelewo.
Mukulila kwo kwoosi, umusakulu weewe kaaganikako da.
Umuseeza iyeye asila amusililila busa wade kuganikako.
Umukasi ati akole atye nga umuseza kali kufugunyako da.
Lwekuuba yaba nga baboone banyala babona kyifaabi.
Umukasi yo alilila masaawa gabili nga baatu basilile busa.
Yaba maama womuseeza enyene niyo uli kuganikako.
Lwanyuma lwo buli muutu kuluwa aza iingo umuseeza aganika.
Lwanyuma lwekusila naabi enyuka aza ikyisengye agona.
Buli muutu iyembelela naabi kyeesi baaba yo anakola.
Yaba atula aza milimo gyeewe, agobola adya biidyo agona.
Ni lwilako atyo paka heesi umweene busungu bwawolela dala.
Baaganika paka bwilabula nga bakyiganika kulomo yeene yo.
Yaba umusakulu aamuyigila naabi lwebibiitu byeesi aakola.
Biitu byo byoosi nga heesi abiwulila, byamuzinisa mutwe.
Yaba zilomo ziindi keziganikika mubaatu da lwebusito.
Zilomo ziindi baatu basila busa nazo nenga zaba zisito.
Kagyila nayeye aasila naabi atyo nga ali kwambasamo.
Kwambaasa kweewe kugali kwo niyono kwamuyeeda.
Nenga nga wawulileko byeesi abolela amaama weewe, utyamo.
Aaloma ati yaba aagana kuuza amutemage busa n'ipaanga.
Amala ambasamo bati amuwe busa buutwa naye umweene iiwe.
Agamisayo nga azile kuduya nga kaawo kyeesi kyinayeda da.
Naluundi anaba isaalile misaango gye kwiita umuutu.
Kagyila aakalawo alaanga amaama weewe amuganikileko.
Maama weewe nayeeye umuseeza umulayi nalundi umuwolu.
Ekala haasi amutegyelesa byoosi byeesi amubolela.
Maama weewe aamutegyelesa byoosi hakali kumukalanisa.
Umuseeza yo kana mbeele agana naabi umugyelema weewe.
Alila naabi nayeye wade nga maama weewe niyo uwamubonako.
Kulila kweene kwo niyoono kukwamuletela kuganzulukuka.
Aaloma ati kaakyigana kwikala ninaye muunzu mwongane da.
Amulomela ati anyoowe agoboleyo iwaawe heesi bamusaala.
Alomba atyo lwekuuba yaba nga amusileko akyabulila.
Kagyila aamulomba atyokyi lwanyuma lwekuganika.
Kyiguuga kyomukasi kyafugyilisana kyiti agobole iingo.
Ilomo iyanyoowa yeene niyoono yekumubonelesa.
Ilomo yekabili niyono kumutaasa umuseeza akamwiita.
Nakyityo babitisa bati umukaana waawe agobole iingo mukyiguuga.
Kyiguuga kyomuseeza nakyo kyabako ni byambaasa byakyo.
Bamala nabo babitisa bati umukaana agoboleyo mukyiguuga.
Kye kabili kyeesi babitisa baloma bati baana batame ni baaba.
Maayi waawe aze umweene enyene iwaawe kumala imbuga.
Baloma bati imbuga yeesi anamala nibafugilisana ni bekyiguga.
Bakulu bekyiguga baloma bati umusiya waawe kawumuleko.
Yaba mooyo gwamuziina naabi kwaama heesi awulila.
Yaba nga amuduyile abita busa inzila aza busa ingo.
Kakaana keewe ni kasiinde mbeele bamuteeba maayi.
Mbeele abawombesa bati maayi waawe aza kusafaali.
Lulala mbeele maayi waawe ishetelela eeza ababonako.
Yaba bawanzuula niyono babamuyeeda kabona baana.
Lunaku ludweena yaba alikwishetelela umuseeza amuduya.
Yaba zilomo zo basulisa umutu yeesi kuganikila baana.
Lwekuuba yaba baana bakyiili naabi nga kebanyala kumanya da.
Myeesi gyabita mweenda nga kaawo ilomo yoosi da.
Bakulu bebiguuga yaba bafugilisana kumala myeesi mwenda.
Mbeele biika byafugyilisana biti nga umuseeza niyo unakalawo.
Kyekabili babitisa bati nga amwiyakiile, banyoowe bamupime.
Banyoowa kumupima musaayi niyono babafugilise kwidubasa.
Nakyiindi banyoowa kumupima kubona nga mbeele ahesa.
Nga baduyile kyidweena kyiliko, bakalamo kwidubaasa.
Ne nga baduyile byombizana kaamo, babafugilisa kwidubasa.
Bamutusako musaayi kuuza kwikyenga kawuuka kamuniafu.
Bamutusako maniali kuuza kwikyeenga oba nga ahesa.
Umusawo anyoowa kuubikasa boosi ni balebe baawe.
Kyitongole kyokyi yaba kyayeeda baatu bagali naabi.
Baatu mbeele bakyifunamo musambo yekusomesa baana.
Baana bagali beesi baasomesa kuubita mukyitongole kyo.
Basaali bagali yaba bahandikisa baana baawe muweene mwo.
Iliyo baana beesi kyayeeda musoma paka bafuna milimo.
Ziinzu zeesi bombaka baziwandikisa mumasiina gebabaana.
Batambi bekyitongole kyo yaba bakulisitayo boosi.
Mbeele kebafugilisa kutaamba n'umuutu ukali umukulisitayo da.
Yaba babayeeda kusaala baana bulayi mwigangyilo.
Yaba mulimo gundi gweesi bakola niyo kuyeeda balwaale.
Biitu byo yaba bibagyeesagawo banyalisa kubawo.
Nalundi yaba batawo lisoma basomesa baatu kubyebulamu.
Lulala yaba baleeta basomesi baatu babateeba busa biteebo.
Baatu bagali bafunizagamo lwekuuba yaba kebasasula da.
Kwihandikisa mukyitabo yaba kyiyeeda kumanya babeezele.
Yaba nga bamanyile baatu babezele niyono bingwonangwone.
Yaba baatu baba tela kweeza nemuuli bamaayi ni babaana.
Yaba mulimo guundi gweesi bakola niyono kuyeeda bafuubi.
Naluundi yaba bayeda ni banamwandu babafililwe basakulu.
Kyitongole kyinoky yaba kyiyedako ni baana babaliko buleme.
Bakolagana ni batangyilisi bebisinza byaayo byoosi.
Lulala bahamba basaali babayila kugyeniyila kyitongole kyiindi.
Biitu byoosi byeesi batambisa babigula mukatale mukyilimba.
Meezi gaawe geesi batambisa bagayaba busa mwitaaka.
Iliyo malala ge'fula geesi balilisa busa kwibaati .
Iliyo lupiila lweesi bagula lulubuusa meezi kwaama kwibaati.
Meezi gaawe baagafunila zingoba mweesi gadimila.
Mubyoosi, itambisa yaawe yegameezi indayi naabi.
Bagabuusa bagabiika bulayi galeka kufumukako da.
Yaba umusakulu yo umukwalike nga ni maayi madweena.
Baaba yo iyeye yaba ali ni babaana bataano beewe.
Maayi weewe ni baaba weewe bafunamo buwandalafu.
Maayi iyeye aza ni babaana beewe beesi aasaala.
Baaba naye ahamba baana beewe abayila womaayi weewe.
Kyekabi indayi baaba umudeeki aaba kuupi ayedako.
Iyeye niyono uwayila bufunisi kuyila umwaana yo.
Afugilisana ni batangilisi asuda umwaana yo amuyila iingo.
Batangilisi naba baamufugilisa kumuyila iingo iweewe.
Baaba weewe eeza lunaku ludweena nga alikutebelesa.
Eza amuduya hango ikoya lwekuuba yaba amuyodele naabi.
Aasiima naabi maayi ni baaba babaamulindilako umwaana.
Nenga baaba asuula kuzaganila muukona mweewe.
Amulomela ati iyeye weele niyono unamuwa ipeela.
Biitu bigali bibyakolekana lunaku lweesi baamwezela.
Nga amalilekubasibuula, agyenda n'umusiya weewe baaza.
Baaza kyibala naabi lwekuuba yaba baamila kyibala.
Kuuza kweewe kwabayungubasamo nenga bakyileka.
Nayeye heesi aaza ayungubalamo lwekugana baakye.
Yaba umwaana umulayi lwekuuba yaba ategyelesa.
Yaba nga wamulagyilisile kukola kyiitu kyoosi akyikolelawo.
Yaba akyikunanika nikusoma neenga yaba amanya kubala.
Awo niyo heesi aduya lwakyiina baakye bamugana naabi.
Yaba kaale ko baaba weewe amusuda amuyila wo guuga.
Nga heesi amuyilizaga iweene yo, yaba guuga aboola bugano.
Yaba guuga nga aboole kagano buli mwaana asila busa.
Nga abalangile, yaba abalomela baze bisinge niyono.
Yaba nga boosi bamalile kwisinga niyono abateleko lugano.
Nakyityo bulimwaana yaba afayo naabi kwisinga waangu.
Yaba nga isingile waangu niyono ikale ategyelese kagano.
Yaba nga yabelewo ukakyikwisinga da, yaba boosi bamulinda.
Baana boosi yaba banyene bikubilisana kuuza kwisinga.
Yaba buli muutu afuba kwisinga waangu nga kagano kakyikunanika.
Biitu byeesi yaba basoma mubugano bwo yaba bikulu.
Yaba bugano bweewe nebuuminya mubugano bwoosi.
Yaba imbuga yo ali mukyomukaga mumasoma gaganyoowa.
Yaba inzibitisa yeewe yigombesa baatu babaaliwo.
Basomesi beewe yaba niyono weesi baminya kugana.
Yaba umukulu welisomelo amumanya lwe saambo yeewe.
Yaba lwaawa bamugabila bilabo nga niyono uminya ingwaata.
Yaba niyono uminya kugwaata bulayi isomelo yoosi.
Basomesi buli heesi baaganizaga kutuma, yaba batuma iyeye.
Yaba kaawo heesi umuduyila nga akyi kukuba kyikalu da.
Baaba weewe yaba kakyisalula silingi isomela da.
Yaba iyeye isomelo aza busa nibitabo ikala mukyibiina.
Lisoma lyeewe yaba lyamuletela kugwaana busale ni batangyilisi.
Yaba nga yabelewo yeesi ukusasikanile, aza iwewe amulegela.
Lulala yaba niyono ufunisa baakye mukyibiina.
Basomesi mbeele nabo bamwiyigina kufunisa baakye.
Kakyila lulala yaba bamulaanga aze abayilile milimo.
Baakye nabo mbeele bamunala nga niyono umusomesi waawe.
Yaba iyeye nga abasomesele kyiitu, bakyihambisa haangu.
Yaba nga asomeleko kabuya kamanya kyeesi bali kusomesa da.
Biteebo yaba biwula baana baandi yaba iyeye niyo uwilamo.
Yaba asoma kubihamba kuzimotoka ni zipikyipikyi.
Yaba nga wamutebele akubolela ati abigana naabi.
Lutalo lulwabawo lwaba lutafu naabi kubaatu boosi.
Imbuga gyiindi, baatu nga basolana bakubana zifuusi.
Zilomo zo nga waziwulileko zikutabula byambaaso.
Nga amugudile niyo asubilamo baatu baandi kumushegyele.
Kuguda wakyo kyimuletela kukutusamo bubwiyiginwa.
Umuutu uguda baakye katela kuuba ni basaale bangali da.
Kaawo kyiitu kyegamagyesi kyikyaama munganika yaawe.
Nga yabelewo baatu babagudana, ibawo buwombesi bugali.
Yaba nga waduyile baana babusanile bagali, aba niye.
Yaba mweenda kwikumi byeesi ababolela buba buwombesi.
Baana baminya bugali yaba kebamanyako bati awombesa da.
Yaba ebobo biima busa bamutegyelesa byeesi ali kuganika.
Yaba nga ali kuganika mbeele kaawo uteebako kyiteebo da.
Yaba aababolela ati bali ni zimbalasi iingo iwaawe.
Yaba kyindi kyeesi aabawombesa niyo kuuba nindege.
Bati ataamba kukyisaawe kye zindege buli mweesi.
Baaana baamusililila baamwigomba nenga ifefe mbeele kumanya.
Lulala unyala kwambaasa wamweene paka wadingana.
Kudingana kweeza lwekusolana kwebibyambaasa byoowo.
Mutwe guba gwambasile paka gwadambako kyekwilamo.
Kyiba kyilayi nga wasolanile mubyambaaso kwigukawo.
Waaka kufuna isaambo yeesi ubolelako umuutu guundi.
Nga waboleleko umuutu guundi, kyikuyeeda naabi.
Kyinyooowa, uba witusileko busito buudi bwekambaasa.
Nalundi umuutu weesi uboleleko, anyala kukuyeeda.
Kyekabili nga waboleleko baati bakusudilako buwandalafu.
Nga kyabeele kyambaaso kyisito, kyikuyeda kukyanguwisako.
Nga wanguwisileko byambaaso kyiba kyinyangu kukalawo.
Baatu baandi babuya kukalawo lwekuba nibyambaso bigali.
Kukalawo kwaawe kuyila imbuga lwekudingana mubyambaasa.
Nga wayigile kugabanako byambaaso byoowo bulamu bwanguwa.
Baatu baandi balwala naabi lwekuba ni byambaaso bigali.
Basawo baloma bati nga wabeele nibyambaaso bolelako umusaale.
Nga waboleleko umusaale anakuyeeda kukalako kwiyembelela.
Banyala bikyenga musaayi gwoosi baleka kuduya bulwaale da.
Basawo nabo bamanya bati bulwale bwo kebuduyika da.
Kagyila bakubolela kwiwala kyiitu kyikuzinisa byambaaso.
Umusomesi weefe mudweena alwaala bulwaale bwebyambaaso.
Baamuyilizaga mwigangyilo nenga bakasikana kuduya bilwaale.
Umusomesi mudweena aamubolela ati, "ukiyembelela da"
Buzina bweewe bwoosi yaba bwaama mubyambaaso.
Yaba kwaama baaba weewe ananika kulwaala naye alwaala.
Yaba alwaawe inda imuziina naabi nga akyikudyako.
Yaba izala imudya haangu, kagyila yaba alwaala.
Basawo babanyoowa kumwikeenga bambasa bati musuugya.
Lunaku lweesi agamisa kwambaasa naabi niyo lweesi awola.
Aamanya ati kana mbeele kyikyimuzinisa niyo byambaaso.
Yaba nga abele ni buwadalafu bwoosi kambaasa naabi da.
Biitu byeewe yaba abiyila apolapola nga  heesi agana.
Nga heesi agamisa kwambaasa naabi bulamu bweewe bwakyuukako.
Mubili gweewe gwananika kwiloselako buli mweesi.
Umusaali yeesi akile kuyila umwaana mwisomelo lilayi.
Kyigana basaali boosi kuganika bulayi ni babaana baawe.
Yaba baamwikasa muzimbusana naabi nenga kawulila da.
Yaba aawoona maayi we babaana agobosawo guundi.
Nalundi yaba kafugilisako maayi waawe kweezako da.
Yaba aayidukuza ati iyeye umweene anabanyala.
Lulala mbeele abiima biidyo aza ni maayi umulala.
Lwekataano lweesi baamwezela baamweza ni basilikale.
Yaba buli lweesi batuma umuutu, agambusa busa umuutu weene.
Katano mbeele bwekukyoolo nabo bamuluwa kaale.
Bekyiguuga kyeewe mbeele nabo basuula kumuyeeda.
Yaba kwibitisa buubi kweewe kwamuletela kubitana nibabaatu.
Yaba n'umugyelema weewe umushaka kalimo magyesi da.
Mukyifo kyekuyeeda umusakulu weewe yaba amusililila busa.
Baana nabo mbeele kebamuganako nakadambi kati da.
Yaba nakyiindi aatafuwa nga kaawo umulomako da.
Baaba waawe enyene niyono mbeele unyala amulomako.
Yaba baana beesi aaduyawo ababitisa nga baganisi.
Yaba nga bamalile abatuma kumuletela zingubo agwaate.
Nga amalile kuugwaata, yaba ata bigyele kumeeza.
Yaba nga wamuduyile ingo wakonkona kafugilila da.
Bawanzuula baawe boosi mbeele kebamuganako da.
Yaba nga bezele kukonkona iwaawe, kebabigulilawo da.
Yaba aletela umusakulu weewe kubitana ni baleba beewe.
Baana boosi baalila masiga lwekuba yaba inzala ilikubadya.
Kyiitu kyikyaminya kukalasa baatu niyo kwigalila baana munzu.
Baatu baandi beeza nga bali kugana kubayeeda ni biidyo.
Babikali bekyisiinza beeza ni nakyizolongo waawe.
Anakyizolongo alagilisa bafuniage budyango babatusemo.
Nalundi alagilisa ati bakabawako biidyo da lwebugyulizi.
Aagana bahambe baana babayile kwigombololo mubebunyali.
Maangu go bakala magyesi bafuniaga mudyango babatusa.
Nga babatusile babayila mubebunyali kuuza kuwaaba.
Bebunyali bahandikila baaba yo ibaluwa imulaanga.
Musaanga gugwanyoowa niyo gwekwikasa baana inzala.
Musaango gwekaane niyo kuleka kubawo nga umusaali.
Nakyiindi yaba nga wasiile kubaana, baboneka kyifaabi.
Kyiitu kyi yaba kyolesanisa kyiti baana mbeele kabafako da.
Yaba nga aboone ati baana baliku boneka buubi, ibisa.
Umugyelema weewe nayeye mbeele ayikala kubimonyo.
Mbeele aasila nibibiitu bigali byeesi yaba akola baana.
Yaba nakyiindi kafugilisako ni maayi waawe kubabonako da.
Baatu bekyiika kyeewe nabo mbeele bamwigulako misaango.
Yaba misaango gyeesi bamwigulako mukyika yaba migali.
Yaba iyeye nga bamuweele ibaluwa imulanga, agyinulamo.
Yaba ni kyikyaalo kyoosi kyamusuula lwezisaambo ziimbi.
Kagyila baamulaanga umumiinyi naabi ni kuminyako.
Akola atyo paka heesi aluwa kuudima niyo bamuhamba.
Yaba nga adimile, adima ni lugyambiya kuutiisa baatu.
Kyayila baseeza bagali kumuhaamba bamutusako igyambiya.
Basilikale nga heesi bamuyila mumabuusu, ananika kugangamuka.
Aaba mumabuusu kuumala imbuga ye zinaku zitaano.
Nga amalileko zinaku zitaano byambaaso byagobola.
Ananika kuloomba bekyiika kyeewe beezebamuyeedeko.
Imbuga yoosi yeesin aamala mumabuusu ayungubala naabi.
Yaba awombesa bati ali kuliinda baana songa kaawo da.
Yaba azakufuna baseeza baandi banyala kumuwa silingi.
Biitu byeesi yaba afako naabi niyo imboneka yeewe.
Yaba awuuna mudikini alagyilisa baana kumutelako meezi.
Yaba iyeye lwaawa agana bamuwe meezi makafu.
Yaba baana boosi ababotela busa mukyifo kyekuganika.
Yaba baaba waawe ali mumabuusu ni babaana kyidweena.
Yaba zimbeela ziili kubaaba zafanamo nga ziili kubaana.
Imbuga yeesi baaba amala mumabuusu yamuwa byambaaso.
Kyinyoowa aambaasa kumugyelema weewe uwanyoowa.
Umugyelema weewe mbeele niyo umuletela biidyo.
Yaba nga amalilewo biidyo, amuwa zisaani kugobosayo.
Bino byoosi mbeele umugyelema weewe umugyiboole abikola.
Yaba niyo ufayo kumugyeniyilako mumabuusu heesi ali.
Ambasamo abona nga kuwoona maayi yo kyaba kyebusilu.
Umusilikale kagyila iteeba umuutu uli kulilila mugati.
Anyoowa kwambaasa ati iliyo umusibe wakye umukubile.
Nga asilile amubolela ati mooyo gwamuzinile naabi.
Yaba umweene ikubile mukyifuba aboone buubi bweewe.
Yaba aboone nga niye umweene uwaamako buwandalafu.
Iyeye niyono uwawona maayi we babaana aletawo guundi.
Nga aletelewo maayi guundi, asulisa maayi we babaana kugobola.
Amusuula ni kubabonako inyanga yoosi yeesi babelemo.
Kyaza kuduyikana nga maayi mbeele niyo ulinda baana.
Yaba nga baaba akyiili mumabuusu, maayi ayilila baana biidyo.
Yaba nga maayi aziile mumabuusu aleka nga baana badiile.
Yaba niyono ubawo kudiisa baana nikubagwatisa.
Baaba yo lunaku lweesi bamuyilila mukooti, baatu babusana.
Umulamuzi asililila baaba yo mumoni abona nga aboneele.
Kagyla amukalila kyibonelezo kyidambi newagyila agobole iingo.
Yaba ni bekyiguuga nabo baamwiyakiile beesi aakola.
Nga bamwiyakiile byeesi aakola, baaza bayeda baana.
Umulamuzi aamukalila myeesi gyibili mumabuusu.
Bekyiguuga kyaawe nabobo bataamba naabi kumutusayo.
Lunaku lweesi atulayo bemungo mweewe niyo babamwaganila.
Adima busa zindimo abagwaga buli muutu mukyifuba.
Yaba mumyeesi gyibili aniaale naabi nenga mooyo gaguzile.
Aza kutulayo mumabuusu nga ali kugana umukasi umugyiboole.
Buli muutu kamusubila kuba nga ananyala kumusuda da.
Baatu bagali beeza kumukulikisayo kwaama mumabuusu.
Nga heesi amubona ananika kwilisaga bati naye bamusasile.
Baaba weene umusakulu amulomela busa kyilomo kyidweena.
Aloma busa ati, "tula" niyona baatu boosi bamusuda.
Nga bamudumile mubunyaasi, alila naabi nga kaawo ufayo da.
Maayi umugyiboole niyono uwaloma ati bamuweko biidyo.
Baatu biyanga naabi kuuba nga niyono ulagyilisile bamuwe.
Aloma ati bamuwe biidyo adyeko niyo amale aze.
Maayi yo nga heesi bamuwa biidyo, ekala abidya.
Kyiitu kyiindi kyikyakolekana kyaba kuubako nilisaba.
Nga bikoyeele hadweena, babako nizilomo zeesi baaganika.
Kyilomo kyekuganana niyo kyeesi aaganikako naabi.
Kaaleko yabezagayo umuseeza umunyiipi naabi.
Yaba bunyiipi bweewe bumufanisa nga umwaana umugyeekye.
Nenga wezele kuupi, ubonela dala nga umuseeza.
Yaba buli muutu uwingyila katale amuwako silingi.
Yaba umuutu umunyiipi kaaba nibasaale bagali da.
Yaba nizingubo zeesi agwaata zafaana nga zebabaana.
Yaba mubunyipi bweewe bwo ali n'umugyelema.
Yaba baatu baayiyanga isaambo yeesi aafunamo umugyelema.
Makuwa gaaloma gati iliyo umugyeni uuza kweeza.
Umugyeeni yo yaba niyono uuza kugyeniyila kyaalo.
Umusomesi aamanyikana naabi lwegamagyesi geewe.
Nakyiindi yaba aamanyikana lwegamasuswa geewe.
Umusakulu umunyiipi nga heesi aawulila bati ali kweeza.
Biifo bindi byeesi azizagamo yaba bidambi naabi.
Nga heesi yaba lai kugyeenda, abona umuutu kumusaala.
Asiila kungaagyi amweenya amala amulanga kwiika haasi.
Nga heesi amusilila zimoni zaawe zaduyana, awulila lugoosi.
Yaba umusomesi nga abeele mukyifo kyibamo imbeela.
Nga heesi alaanga umuseeza umunyiipi yo, eeza.
Nga heesi biteeba batyo, umusomesi awulila byambaaso byaawe.
Kagyila aakyuuka ababolela ati umwaana yo awonesewele.
Umusomesi nga iloseleyo mumoni abaaba yo aaza iingo.
Nga heesi aadabula iingo, aaduya nga bamulindilile.
Abalomela ati iliyo kyikyimubeleko kyeesi akamanyile da.
Kyeesi akakasa kya kyiti bulamu bweewe bwakyuuka.
Yaba umuutu weesi bakagana, aananika kuganiwa boosi.
Yaba nga wamuyodele, umuduya haangu lwekuganiwa.
Baatu mamuganizaga naabi lwekuuba aganikako n'umusomesi.
Biitu biibi yaba biibawo byayagama kukolekana.
Umusomesi ayedizaga baatu yaba baanywa inzaaye.
Yaba agyangyaba baat babaali ni buwandalafu ni gumugongo.
Masuswa geesi aaleta yaba gayeeda kuwonesa zindwaale.
Yaba iyeye nga ali kuyeeda baatu abalombelako.
Kagyila yaba baatu biyala kunzila umusomesi ababitileko.
Yaba imboneka yeewe yo,muutu we zindaalo.
Yaba kwaama asalikana kebamukalizagako lizuune da.
Yaba naye kalilekula da, yaba alibiimba lyoosi.
Kwagyeenda naabi nga kuli kubuusa silingi zegumukolo.
Mikolo gyo gyabawo mumweesi gwoweenda mwaaka gwo.
Baatu baagali babagwidubasamo nga kuli kugungwonagwona.
Balala bammila hanze hekyiguga neenga baayeda naabi.
Mwabamo ni bazuungu kwaamila ubulaaya nibungeleza.
Yabezagayo zimbusano buli lwakutaano kubuusa silingi.
Yabayo ni yaaya weefe guundi uwakugulila mukyeele.
Yaaya yo aakugulila mukyeele kasawo kabuufu.
Umulebe uwakuwa madoote aakuwa zikote likumi.
Basaale baandi bakuwa bbusa siliingi kwagula zinyinyi.
Yabayo umusaale weewe mudweena weesi baasoma naye.
Umusaale yo niyono uwamwaganisa isuuti ishaaka.
Zingaato zeesi agwaata kwazigula kulunaku lwene lwo.
Yaba kwayibilila kutu baaba zingaato zeewe zakaadiwa.
Kwakyabulila busa kulunaku lwokyi nga bali kumugwatisa.
Umuutu awakola kumaayi lizuune kwamwamisa ibugaanda.
Kwamulomela kukola kubakaana boosi baza kuwelekela.
Aakola kubakaana boosi babaawelekela umugolem.
Mulimo gweewe aagukola bulayi naabi baatu basiima.
Baatu bo baadabula saawa likumi nandweena zegumudikini.
Bananikisa kwimbisa mweenya baatu nga bakyikwinyuka.
Baatu babaakola kuziweema nabo bananika kupaanga zitebe.
Zitebe zoosi ni bumeeza bweene babupaanga mudikini.
Ingwonangwona yaba ilikuloma iti bagyeni nibadabula muusi.
Zaza kudabula saawa musaanvu nga bagyeni badabuule kaale.
Bagyeni bo baaliinda bulayi inyaanga paka kwabawa bulabo.
Bigala gala byafuga nga bagyeni badabuule kumudyaango.
Nafefe baakuduya nga kwamalile kwingwonagwona.
Yaba kwabalindilile busa kudabula niyono kunanike.
Balebe beefe boosi ni basaale beefe yaba nabo badabuule.
Yaba buli muutu ikaale muzitebe zeewe  nga alindilile.
Yaba bagwatile zikaanzu ni biziilako nga zikooti.
Bakana bo mbeele nabo baboneka bulayi mubigwaato.
Yaba zitebe zaawe baziboyeleko zipuuzi zitandalafu.
Kyiteebo kyikyanyoowa kyaba, "Inywenywe ne banaanu  ?"
"Kwamile ingo iweefe niyo kweeza habweene hano.
Nalundi umukulu wegumukolo aseka aloma ati abagaanile.
Nga amalile kubagaanila, abalagilisa kwikala kuzitebe.
Aloma ati iyeye niyo umukulu wegumukolo inyanga yo.
Buli muutu ananika kuseka lwesambo yeesi aaganikamo.
Aloselako ati nga alikuseka buli muutu aaka kuseka.
Kyekadatu aaloma ati nga anyigile buli muutu anyiige.
Baatu ndi batulika ziseko zongene nga heesi bamuwulila.
Baatu nga bamuwuliile basekizaga naabi lwekuuba asekesa.
Yaba biitu byeesi aganika yaba bisekesa naabi buli muutu.
Umuugole anyoowa kuliinda zipelekeze zeewe zaawayo.
Nga zipelekeze zaweleyo niyono eeza ni senge weewe.
Seenge weewe ni maayi guundi niyono babaamuwelekesa.
Umugole wekaana nga heesi atula muunzu bigala gala byafuga.
Bigalagala byaba byegamaani naabi nga atulile mugati.
Baaba weefe aakubolelako bugano bweewe bwemuzitalo.
Aloma ati iyeye aayiga kutambisa imundu nga akyiili.
Yaba imbuga yo akyiili myaaka munaana ni kyisinza.
Baaba yo iyeye baamwingisa lwekuuba yaba umwaana womukulu.
Baamuwelawo ni bigwaato byeesi baaba weewe atambisile.
Yaba bakulu bokyi niyono baaba basaale bo baaba weewe.
Lunaku ludweena nga bali mukyigona bawulila kyiitu.
Yaba bakyitegyelesa inyanga yo kana italanyi yadabule.
Umukulu waawe abalomela ati bakagyisililila mumoni da.
Bambaasa bat buli muutu kwibobo agumile kana kaawo.
Yaba umusiya mudweena ifukagiile mupale lwekuutya.
Kabula ibe umusakulu mudweena kubakulu, kale aafa.
Iyeye aambaasa ati anadima naabi alekewo baakye.
Umusiya yokyi nga heesi aakola atyo, baamuwona mumagye.
Imbuga yeene yo bamuwumusa agamisa kuhamba imuundu.
Umusiya umulala yo nga heesi agyendizaga ni bakulu, bamukusa.
Nga heesi adabusa myaaka likumi nagyine bamuwa imuudu.
Yaba aamanya kugyitambisa nenga kafugilisiwa kuugyitambisa da.
Kutambisa imuundu mbeele kyakaasa basoleli bagali.
Nakyiindi yaba kaawo umuutu yeesi udya hakali kulomba da.
Yaba iyeye niyono ukulila liduuli lye babaana.
Baamuhambisa bukulu kaba nga niyo utangyilila baana boosi.
Yaba iyeye niyono ubahandikila biitu byeesi bagana.
Yaba magambila galoma gati kaawo kugyenda n'umwaana.
Nga hesi adabusa myaaka gyeene gyo, bamuwezaga imuudu.
Yaba nga bakolele imuundu yaawe yabandiya bagyigezesa.
Yaba nga wagiyboneko mulundi gunyoowa ugyigoomba.
Biitu bilala mbeele bigana wasila busa haakali kwilamo.
Ludweena lwo lweesi ezelako umwaana niyo uwamwaganila.
Umwaana nga amwagaaniile, baagyenda boosi paka ikyiseengye.
Basaali ni basomesi baaduyanako babeko ni byeesi baganiako.
Baagana bamanye lina lweesi bali kuuza kwigulawo.
Nalundi baagana kuumanya nga silingi baza kuziloselako.
Biteebo byeesi beeza nabyo niyo mumwaba kyebulwaale.
Baateeba basomesi isambo yeesi bali kwilindamo bulwaale.
Naluundi bateeba kyiina kyeesi banyala kukola kuyeeda.
Basomesi basi bategyelesa buli kyiteebo kyeesi babateeba.
Imbuga nga yadabuule yekubilamo babiilamo boosi.
Basomesi balomela basaali bati nibananika mweesi gugweeza.
Babaomela bati silingi zesomelo ziloseleko ludaambi.
Babakubilisa kugulilako baana baawe buleega bweene bwo.
Babalomela kubagulilako meezi gendali gekwihaka muukono.
Yaba bawamo lisuubi lwebuwandalafu bweesi babitilemo.
Aloselako ati baana boosi baka kweezako ni kyisiinza.
Aamanyisa ati nga gyabeele ataano, ezeko ni abili mutaano.
Aloma ati nga gyabeele asatu, ezeko ni likumi nagyitaano.
Alomo atyo lwekugana basaali banyalise kugobosa baana.
Aloselako ati baana lulala nga bagyendele banyene babulaga.
Basaali balala balwaala zindwaale lwebabaana baawe.
Lulala nga babelewo kebagana kutafuwilako umwaana da.
Kagyila kyiba kyilayi nga umusaali kufayo nabi kumwaana.
Umwaana nga wamwogesele uti ufayo naabi, akugana.
Biitu biindi byeesi baana babitamo bigana umusaali umugeesi.
Weele nga abaweele baana mwakile kubaliinda bulayi.
Nga akuboone nga kuli babiyiginwa akuloselako zikabi.
Nenga kwalekele kuba babiyiginwa, agamisa kukuwa zikabi.
Mwaakile kubagana kyidweena bulamu bweenye bwoosi.
Nga mwabasomesele bulayi niba kula kuuba bataambi balayi.
Kebana teganisa baatu ni kubalomba buyeedi lwaawa da.
Baana nga mwabatelemo maani boola inyaanga babasangaasa.
Baana bo lulala niyono bayeeda bakyaawe begyekye.
Lubusano lwebamaayi lutela kubawo hagati he gumwwesi.
Lubusano nga lukyikubawo kunyoowa kubitisa kyikukuulo.
Imbuga gyiindi kuwa bufunisi basaali kukubanila zisimu.
Nga kwaboone bikukuulo byadabule kugula biidyo.
Biidyo kubigula nga kwamalile kubona bugali bwaawe.
Kyinyoowa lubusano nga luza kubawo ibawo bikukuulo.
Basaali niyono babigyesamo bikukuulo bye lubusano.
Isaambo yi iletela basaali banyene kwikolamo mulimo.
Basaali nga wabatambisile bakola mulimo mulayi naabi.
Iliyo basaali beesi kutela kutambisa kukugyeselako bikukuulo.
Basaali bokyi niyono beesi kukubila zisimu niyo bagyeesa bikukuulo.
Bagyenda baaza ku yaafeesi baboola byeesi baduyileyo.
Basaali baandi babamila kuupi kebakuluwisa naabi da.
mulimo mulayi gweesi bakola niyon kugyeesa makuwa go.
Nga banyoowele kuduyanako kyibayeda kuganika kyidweena.
Imbuga gyiindi nga bezele kutela kubako nigyiminyawo.
Minyawo gyino kwagyitawo kubona kuti bakolagana.
Nga basaali bakolaganile hadweena, kyiifo kyikula.
Nga yabelewo kyekuganikako kuganikako nga kwamalile.
Kunyoowa kumala kwinyaya mupiila niyono kwaganika.
Nga kwinyayile mupiila gwo basaali baganzulukuka myooyo.
Basaali babeeza ni babaana bagyeeke kubadekela buugyi.
Nafe kyeesi kwakalawo niyo kubabaliko ku buugyi.
Saawa nga zadabuule zekyegumuusi kunanika kubagabila.
Nga kwabagabiile biidyo buli umusaali aaka kufunako.
Biidyo nga byabombele, basaali bandi bagabana ninanbo.
Lwekuuba ligambila liloma liti kekudeeka kabili da.
Nga umuutu yeesi afikile, kutambisa silingi kubagulilako kyapati.
Imbuga gyindi nga kwagulile kyapati kwamanya kuti kebiguta da.
Basaali bandi bafuna zisaani zibili kuuza kudya.
Nga babihambile kyifaabi, bifumuka bilayo mufumbilo.
Nga bilileyo mufumbilo balombela dala nga bakafunileko da.
Nga bafunile biidyo baletela basaali baandi kufiika.
Nga bafunile isaani indweena bulu muutu, kaawo ufiika da.
Buli muutu anyalisa kudyako biidyo byeesi badekele.
Lulala iba inzala nyono iiba niyo ili kumuziina.
Mutwe nga gwamuzinile, kyiba kyilayi kumuwako biidyo.
Kubasuda kwabayila mwigangyilo lili kuupi ni nabo.
Kyiba kyilayi kuyeeda baana babaali mubuwandalafu.
Lulala baba ni buwandalafu mukufuna kyekuudya.
Kagyila kwakalawo kubayeeda nga kubafunila biidyo.
Baana bagyeekye nga babeelewo kubatelawo mukyeeka.
Kwabezaga ninaye nga akyiili umwaana umugyeekye.
Yaba imbuga gyiindi ingana iti isuule nenga nakasikana.
Yaba nga nakasikanile inza nayooda bugosi bugyeekye.
Yaba nga nafunile bugosi bwokyi, inanika kukola dole.
Baat balala yaba bambaasa bati isese indi umusaani weewe.
Lunaku ludweena nga bakutumile iluuzi yabayo busoolo.
Isese namanya busa iti umusiya yo ali kukuyoodako maaya.
Nga heesi eza akubitisa, nawulila buubi nenga nasila.
Kataano iliyo kyiindi kyeesi aakola nga akubitisile.
Ninyuka nasuda kyidomolo kyeewe nakyiduuma kyibala.
Nakyikola lwekuuba anannika kufuma basaali beefe.
Aaganika zilomo zingali lunaku lwo nafe kwanyiiga.
Isese naalomela umusaale woose kundeka imulwanilile.
Namukuba lwekukufumila kumbewo hakali kukol kyiitu kyoosi da.
Namukuba paka heesi umusaale woose aloma ati nagame wo.
Yaba kaawo umuutu yeesi weesi ategyelesako da.
Bukube bweewe bwakola makuwa isomelo yoosi.
Ne yaba kyikyikwawula kubaana baandi niyo kysoma naabi.
Nakyityo bakubonizaga isomelo nga bawulila buubi.
Baalinda nga kwamalile bigyezo niyono bakwawukanisa.
Kyekuhamba mwayila umuutu kyiilo kyitiisa busa.
Mbeele umusaale wase yo kanyala aleka kusibuula da.
Yaba nga wakuboone wambaasa uti kekuhambana da.
Haweene wo niyo heesi namanyila iti nayeye angana.
Yabita zisabiiti zibili ambolela ilomo iyangwiisa buyaazi.
Umusomesi weefe yaba naye aayiyanga kyiitu kyo.
Yaba nga nabeele umugyiboole, iyeye niyono uwilako.
Yaba iyeye niyono utawo musitale niyo kwananika.
Yaba buli muutu kwiife atela kwibiisa kuwakye.
Yaba kuza kwayooda kyiife kyiwolu mukali liyoombo.
Yaba nga kwaduyile liyoombo liliwo, kutulawo.
Yaba lulala kusomela hadweena mukyibiina kyeefe.
Yaba baana bagali beeza kukwiteebako kyeesi bakamanya da.
Bifuku bindi yaba fabeene kuza ibutangisi kwabasomesa.
Yaba nga kwabasomesele bahambisa naabi kuminyako basomesi.
Yaba nga kwamalileko kyitabo kukyikubamo imboozi.
Biitu biindi yaba kubiimbamo mweenya niyo kubihambise.
Yaba nga wakuboone unyala wambaasa uti kwagwiile buyaazi.
Biitu bindi yaba kunyala kwabihandiika kumisaala.
Yaba lulala kuhandiika  kumadigini niyo kunyalise kukyabulila.
Yaba biitu byeesi kuhandiikile kubikyebilila haangu.
Biitu yaba byeesi kuhandiika yaba ifefe niyo babimnyile.
Nalundi yaba nga kwahambisile kyiitu, kekukyibilila da.
Yabayo umusamesi guundi uweeza nga agana kukugwiisa.
Akutusako bitabo byoosi kukyifuba hakali kumufugilisa.
Yaba akubolela ati ali kugana kubona kyeesi uli kusoma.
Imbuga yadabula yekwingwonangwona kukola bigyezo.
Yaba nga wihandikisile niyono bakufugilise kwikala.
Yaba baana boosi bemukyibiina kyeefe baaka kwikala.
Nakyityo mbeele baaka kwihandikisa niyono bikale.
Feesi mukyibiina kyeefe kwanyalisa kwihandikisa.
Nga heesi kwihandikisa, ligombolola lyatusa lukalala.
Lukalala lwo niyono lulwabako baana boosi babihandikisa.
Lukalala lwo yaba baluhandikila kukyitebe kyikulu.
Yaba umutangilisi waawe niyono umuwandiisi umukulu.
Yaba umuutu ukaboone lisiina lyeewe aza iganikayo.
Yaba nga iganikileyo niyono bamuhenze bamudubaseko.
Yaba nga balekele kumuduya, yaba kekala bigyezo da.
Balala mbeele batulika ni bigalagala lwegumwikoyo.
Nakyiindi mbeele nga imbuga yolele, bakola bigyezo.
Nga bakolele bigyezo byo, mbeele baza bawumulako.
Kuwumulako mbeele kyibaletela kugobosa byambaaso.
Meezi nadala makfu gayeeda musaayi kugyeenda bulayi.
Basawo basulisa baatu kwisinga meezi manyifu naabi.
Zinyumilo nga zafundiile, kezigyeesa bulayi musaayi da.
Lidiba lyoowo nga lilimo bisaala, yisiinga meezi makafu.
Bisaala nga byabeele mumoni bikubonekesa kyifaabi.
Agwanana n'umusiya  gundi wesi aduya kusomelo.
Nga bamusasuule bamumalile, aza amaliliza kusasula.
Yaba akyiimulomba, bamubolela makuwa mabi.
Bupapula bwehagati bwosi kwekyikyupuli.
Amulomela ati aze awe bugyulizi byesi aboone.
Umusomesi amulomela ati, "nase nakwiyakile"
Umusomesi nga hesi awulila bilomo byo, amwilamo.
Boosi babita bulayi kuuza mukyibiina kyikyilako.
Yaba nga wamutebele ayila imbuga indambi akwilamo.
Iyeye yaba noyila bufunisi nga baba adambilewo.
Ilomba nabi Baba Wele agende ninawe mu zinzila zoosi
Kuza kubala kwama kibalo kinyowa paka kyo'musanvu.
Nanu unyala abala kwama inyowa paka yo'musanvu.
Nga wa'gatile lwala ludwena wongele ku zinzala zine, z'igila zitano.
Mayi, umusawo azakuteeba bitebo bigaliko kyelelo.
Ingelli iyi ye kungona zimwanyi iyilila dala imbuga ingali.
Nga wamanyile mudambo gowo, umanya inzila yekuwambamu.
Kusinzila ku'ndagano yesi mwakola, liswa likyili lyo'mukasi
Kwezele kuwuliliza ku'musango guuli agati webabatu babili iba
Nga ukili kuza, ise indoma iti ife batu kubyale bisaala
Batu balala baba ni kigendelelo kiibi nga beza wo'kuuku
Indagano yesi baaleta yaba ifu nga keli ituufu da
Nga mwesi mwa byalile zimwanyi, nanu unabyala wanyambi?
Bana befe be'ikana bagali nabi babilukile mu'zingo
Bali kukagako bati manya balime bafune silingi ze kwiyeda
Umukana inyuka lunaku luli akuba wokyenye eza kwita
Kafula kakubileko kadambi, mumu gwomesele wanyambi mu'gunda
Indwala ye gumutwe yiyongele nabi mu bifukuno bino
Nga wategelesele mawulile, unamanya uti batu bagali bali mumasiga
Umukulu kali akwigulilewo kutamba, kuni'gendeleza
Imbuga yolele yekulwana ni bukyafu mu'kyalo kyefe
Kwayombeka zinzu zingali nabi namunga kuza kumalawo lisenyu
Leka basawo bakwilenge ne kane umanye oba ulwala namwe pawo?
Nga wabone wabilile naabi ate nga ulikunigina, funa ingeli ye'kuza mudwalilo
Nabone batu bagali babali kunywa malesi nenga bakilikumanya kina kitufu kili kuziina da
Mutwe kukuzina kimanyisa kiti aliwo buwangafu bugwile kumubili gwowo
Bukafu nga bwabelewo bugali, mutwe gunanika kuzina
Isese ingaji iyi, indi ni'balwale boose iba boola
Mutwe guba guli kwolesa guti mubili gwowo gulini buziina
Kiba kilayi waza mwidwalilo bakutusako musayi bilenga kina kili'kuziina
Ulikumila malesi nenga umusawo akilikukulegela da
Imba kubilisa iti muze mudwalilo ne basawo babalegele
Umwana aganikile ni masiga nga gali'kugwa bugwi
Kwakayoda katu kadambi kwaweleza kwakolawo kitu
Kanabawo koosi kunata ku'simu yowo uweleze umulebe naye adyeko
Ise kemukubile isimu imubolele iti uli ango wamulindile
Nakwigonzelele nenga nupeko kakomeko ituule mubili asi
Bagana kulekulila bilomo bino mu mwesi gwo'mwenda
Babagamisa kulwe kutya bati batu beza kulwala luufu
Umusaali alini kuloda magesi goosi kubona ati baana bayiga milimo gyawe
Kuza kunanikila yena ne'kubone kuti bikola bye babatu kebifa da
Nga kwa'ngonele bulayi, mapeesa gamamu ganaba magali nga gamala
Kugana kukole kibiina kyefe kiyeda bulimutu mu kibiina
Kunyala kwafugilisana bulimutu afuna ingeli ye kukula
Ife buli mwesi kubusa silingi paka bulimuutu afune
Kwasilile nenga kasta kwilwanako, mitawana gino ginawawo
Umutu anakuwambilako mutawana nga aduyile wiwambilemo wananikile kugulwanisa
Aba inyanga indala uduya batu bakusudileko busa paka ingo
Ela nga mwa'kwilwanako, bakyenye banabamalawo
Baloma bati nakasikaana nenga ise paku'kasikana da
Ukalwanisa magesi gaza kuyeda baana ibugisu kusoma da.
Buli umutu ibugisu kali abele ni bidyo ku'saanu.
Bibyamamu bebilikweza mangu lwekuba bulimutu ali kwilwanilila engene.
Feesi kunyala kwinyukilamu mulundi gulwela kubona kuti ibugisu ibe'ibulayi.
Kagila ubona uti bitu bigali bibyandi yedele paawo ulikubikolako da.
Katano inyanga iyi, kali balimi bafuna byuma bibayeda kulima.
Ne inyaga ino koliko ni ifugilisana ni balimi muniyeda mutyena?
Ngo'suda byuma kuyilila balimi, waka kubamanya. Kakuba?
Ngo'leke kukola utyo, unaduya bitu biminya bagotawo kale.
Umulimi nga aletele byebulimi byewe paka afuna mapeesa
Indi ni babana, indi kapeesa kose, indi ni umugelema.
Inyanga iyi balimi ba'ipambisa bulimi bwawe ela nalinda.
Inyuka asi, muze muzinzu zenywe, mubike bidyo bulayi.
Nazile kuduya iti natundile, nafunileko ni ligobe lidwena kutulo.
Indikugana batu bali ni bifododo batewo madala kupima ikola ye batangilisi
Baba nazile kusoma naduya nga payo wade umutu udwena we'bugisu da!
Batangilisi balala batiisa nabi umufuzi we linambo lyefe.
Batangilisi be kibiina kifutisa maani bayedele bemukyalo kagali.
Baaba ingana indeke zikafu manya wafugilisa nakwalika ni umukaana wowo we'ngo
Mayi wene iye inamuwa zigomesi zidatu ni zimbusi zine.
Unyala wabiika mapeesa ganakuyeda ng'oza mwidwalilo
Ulini kuleta ibaluwa ikuwa bunyalisi kutusayo mapeesa
Ife bali'mukibiina kyekubiika mapeesa, kuba ni lwikalo buli mwesi.
Imbuga nga yabitilewo ingali yekutesa, kwaka kwananika milimo.
Kulangilila umutu mu batu bakyenye kekiyeda da.
Batu bagana bamanye, 'nanu uzakubika mapesa gefe?'
Bekibiina babagana kutangilila, bakili kumanya byebufuzi da.
Kibiina nga kekili ni batangilisi batufu bamanyile ingeli yekuwanbamu baatu, kinagwa.
Nga wasilile inzombaki yekibiina, ikuyeda kumanya ingeli yesi kigenda.
Batangilisi balala batya kuwoona batu baba gwisa bibiina
Batangilisi bandi kebagana kukalawo misango jijili mitafu da
Batangilisi bandi kebagana kwongelako ku'masomo gawe da.
Bibiina bindi kebigana kugenda ni bitu bye'gumulembe guno da.
Bemubibiina boosi balini kulonda batangilisi besi bagana.
Nabona bata zisuka mumbafu bati, batula nazo bayila!
Ubona umwana we gimyaka likumi na zitano ali kwiyinga ku musali.
Kuli kuganika ku biwangafu bikuwambako nabi kukyalo.
Esi inganikila ano, indi ni bakana babili ba'iluka ango.
Bana bosi zinaku zino ate bakana bene banywa inzaya.
Mwoyo guza gwanzina nadala nga natele mutwe asi kuwumula.
Uduya bana bageke be gimyaka gibili gidatu bagenda anze kyilo!
Ise ikubilisa bagisu iti kwongele nabi lisoma mu bana.
Lwakina bakasi bafako nabi ku baana ne basani kebafayo da?
Byesi aganikile ibyo, kwabizamu kwabibitilamu kale.
Uduya sawa zine ze kyilo bana balikugenda kulugudo bakuba liyombo badimisana.
Umusawo uwombesa utyena umulwale ansonga akusasuule mapeesa kale?
Nga wakulisile umwana mu'isambo indayi, awambisa isambo yene iyo.
Masomelo galini kuduya nga basali basomesa kale bana zisambo zindayi.
Umulwale uyo aganiwa kukolako basawo babamanyile isonga yewe.
Unyala wagonesa umulwale lilo nga uzakumubaaga.
Umusawo alini kukulomela ingeli yesi alikuza kukuwonesa.
Ukafugilila busa da; ulini kuteba bitebo umanye byosi bikuwambako.
Kulini mulimo mugali gwe kubona kuti kuleta basawo bandi.
Sawa ziza kwola zibili, umusawo aka kuba mwidwalilo.
Nga wabone uti zinaku ze'gamalesi zili kupi kuwako, wisayo mwidwalilo bakwisilawo malala.
Nga mwakubile isimu ne mubone muti kendi kuwamba, muka'nyiga da.
Umwana wesi bakusile bulayi amamu aba umutu umulayi.
Isambo yesi ulimu ni bulwale bwe ligosi, waka kuza basawo bakupime.
Kubaganako ibaluwa iyolesa iti uli ni mapeesa mu linambo.
Kekwigomba kwigata ku batu bagenda ni bubwifi da.
Nga mwakolele kitu kilayi, bagali bamanya kebibilila da.
Waka kuyiga ingeli yesi magambila gene gakozesewa mu linambo lyefe.
Nga wolele akutu esi ukategela ikola ye babatu, uteba. kakuba?
Batu bagali bagwa kulwekuba bakola bitu anze we gamagambila.
Ukola kitu wibasa uti wamalile asonga kokikolele mumagambila da.
Ngo'kili kunanika ni kukola kitu, iteba magambila kiina ga'kiwambako.
Iteba, 'Ne kulikolela mumagambila matufu namwe?'
Imbuga yapeleko ne kali nabasomele magambila ge kutela kukolela mu.
Kane waka kutegela uti Umutangilisi iyo niyo umukule wenywe.
Umutangilisi we kibiina abako ni'njawulo kuminya babikali be lukiiko.
Ne kane kutamba adwela kigana bekibiina boosi bafugilisana.
Zinaku zikulu zifana zityo zigana kudeka bidyo biwoma.
Kenyala kugona paka sawa yongene yegumudikini da.
Nagana imbone, kweli umutu aganika kitufu namwe kiwombesi?
Bona kuku mwigunda awambile kisili kali kulekula da.
Nga mwezele kwola ingagi iyo, munamanya muti mwolele ingo.
Mboti katano inywe muli kubyala, balala bene bali kusinda.
Inye mwilile mu'mbozi yongene kemulikukola da.
Lisebe lyene nga wabyalile, litako masebe gandi nga gane.
Pawo, unyala wongelela kamulali u'tamileko muzinyinyi.
Nga walekulile zingoko zene mugunda, zinadya maido gabusage.
Guga atuma ati za iwene iyo bakutungile ingubo yowo.
Zingato zizasoka zenagwatako, bapila muliduka lyo'muyindi.
Ise nikale bukuna nenga bakyenye bagwatile zingubo.
Nga nabolele basale bosi iti ingwata zingato, biyanga.
Aba nga ningila lisomo ly'angagiko, wangulila zingato zishaka.
Ikebulila nagenda bigele bingata kwama mukyalo wa kuuku.
Nakozesa zingato zene mu mwaka gudwena, zandeka.
Wabone nga wamile mukyalo, inzala zikula zafanana ingeli.
Bana mbele kebabonezagako kilenge kasokede basaika da.
Isomelo, batanamu busa kalituusi, ne bakuba bikondo bateleza.
Indi ni'inyama yesi'mbikile, ikyili inyifu.
Kilenge kilimu supu umulayi ayeda bigumba kukula bulayi.
Uli ni zi'ngano zingali zes'unaganikila bana bowo.
keningise zingato munzu; nga nazilekele anze, zimbwa zininyayisa.
Umugelema iteba, 'Ikole ityena kutusawo busolo ibu?'
Umwana umukana iyu asule bati iye akigana kusoma lisomo lyewe.
Ne lwanyumako mbele umusoleli ananika kuwandika zibaluwa.
Umukana iye kamanyako ati mulilo guli kwadubukila asi iya.
Nigumoyo gwongene, semwene inza kwilindilila umukana iyu.
Umuseza iyu, bona kwadile zikafu zewe namunga kwamalilewo.
Aba mukayana paka mudwena kwi'nyenye alile masiga.
Gundi imbwa yadimisa paka umutu anina gusala gwe gamasangalazi.
Bakana bese ubabolela kukozesa musambizi, bazukilila busa.
Kwafugilisanile ni umwana wese, kegana adye isufa mugamba da.
Imbone zinyinyi zimali i'mayiga ne kenzibone kumeza da.
Umugibole wose no'usimula kisenge kyefe bulilunaku.
Umwana wenywe ukili kumusingazagako mezi ge luyuuyu da?
Aba bakuuku badya kyongene, komanya uti kye'wangoyo da.
Ambolelako ati, 'isese naganile umukana wobene.'
Eba asula kukwalika ne inyanga yabitawo, afugilisa.
Balala nga babagemele, bafuna bukafu kilo kyosi paka mudikini.
Wanyala byesi ubele nga wilamo bitebo byesi bawelezele.
Basilikale mumubili gwowo ne balwanisa bulwale bwosi.
Masuswa gayeda kuwonesa zindwale zizinisa mubili.
Indi kusima batangilisi befe mu kuyeda kulwanisa lufu.
Bakulu befe mwanyala kukuwa mawumulo kunyale kuganika ku buwangafu ibu.
Malesi gakaba nga kegawonesa, ngolelela basilikale mumubili gwowo maani.
Bulilunaku, bifo mu linambo lyefe bbiyongela kuba ni balwale be lufu.
Imbakubilisa iti mwiyongele kuba nga mubimbilila imunwa ni imwolu.
Indi kugana ukulomele, bitu bi byadabula yena?
Indi kukola ibi byosi lwekuba batu ku kyalo kyose balila naabi.
Ikuba mu kifuba witebe, mani iga inyala nakolamu kiina?
Uduya umutu umulala ati, bino binakula lina?
Ngo'mugisu, waka kubako ni'imbusi, ingoko ni ikafu ango.
Mbele ikilikumanya iti umwana iyu bamutendeka masomo da.
Kowinyuka mudikini waloma uti ugana kuvuga asonga ukyilikumanya kugivuga da.